Amorphophallus konjac

Amorphophallus konjac –taler kasengguh konnyaku lan konjac– inggih punika spésiés entikan masekar ring kulawarga Araceae. Entikan niki maasal saking Yunnan ring Cina kelod kauh, lan madué umbi sané prasida kaajeng. Taler kasengguh dadoa layah iblis, bakung voodoo, palem lipi, utawi umbi gajah. Niki inggih punika semeton saking titan arum (A. titanum), silih sinunggil entikan masekar pinih ageng ring jagad lan kongener saking konjak.

Konjak kabudidaya ring wawidangan subtropis ngantos tropis anget ring Asia Kangin tur Kelod Kangin, saking Cina lan Jepang kelod ngantos Viétnam lan Indonésia (wawengkon katahanan USDA 6–11). Niki inggih punika entikan ngawarsa, mentik saking umbi ageng ngantos diametér 25 cm (10 in). Don tunggalné ngantos 1.3 m (4 ft), bipinnate, lan kakepah manados makudang salebaran. Sekarné mentik ring spathe sané katekepin olih lapisan tangi tua spadiks ngantos lantang 55 cm (22 in).

Ajengan sané kakaryanin saking umbiné kaloktah sareng adan Jepangné, konnyaku. Kalih doroh dasar jaja, putih lan selem, kakaryanin sakingné; taler soroh mi sané kasengguh shirataki.

 Catetan 

 Pustaka